text: Udgravning dokumenterer at det var en stor mand  
  06 december 2016 kl. 16.06
  Tirsdag fandt arkæologerne så mange stolpehuller, at de er sikre på, at der engang boede en meget vigtig mand ved Fæsted.
  Udgravningen mellem Fæsted og Harreby øst for Ribe afslørede tirsdag, at det har været en vigtig mand eller slægt, som har boet på stedet.
  Kombineret med det samlede guldfund på over et kilo og tirsdagens udgravninger, som  dokumenterer omridset af en stor bebyggelse, så er der ikke skygge af tvivl hos arkæologerne om, at de har fundet et meget markant vidnesbyrd om storhed og magt på stedet dengang i 900-tallet.
  Museumsleder Bo Ejstrud, Sønderskov Slot.: "-Der er ikke tvivl om, at her har boet en vigtig mand eller slægt."
  -Der er ikke tvivl om, at her har boet en vigtig mand eller slægt, siger museumsleder Bo Ejstrud fra Sønderskov Slot.
  Tirsdagens udgravning dokumenterede en række stolpehuller, som fastslår, at her var bebyggelse af enten beboelse eller palisadehegn i et større omfang.
  Arkæologerne stoppede tirsdagens gravearbejde, da mørket faldt på ved 16.30-tiden. Det fortsætter onsdag. 
  I klippet her kan du høre museumsleder Bo Ejstrud fortælle, hvad det egentligt er, arkæologerne kan se i udgravningen:
  
  